
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


U   I M E   R E P U B L I K E   H R V A T S K E

R J E Š E NJ E

	TRGOVAČKI SUD U SPLITU , po sucu tog suda Velimiru Vukoviću , kao stečajnom sucu, u pravnoj stvari podnositelja zahtjeva FINA-Regionalni centar Split, Mažuranićevo šetalište 24b , OIB: 85821130368,  za provedbu skraćenog  stečajnog postupka nad dužnikom  BRODOGRADNJA MONACHUS d.o.o. Gornji Muć, Gornji Muć bb,,OIB: 4757470972, dana  16.siječnja   2017. godine,

r i j e š i o   j e

Odbacuje se zahtjev FINA-Regionalni centar Split, Mažuranićevo šetalište 24b , OIB:,  za provedbom skraćenog  stečajnog postupka nad dužnikom BRODOGRADNJA MONACHUS d.o.o. Gornji Muć, Gornji Muć bb,,OIB: 4757470972. 

Obrazloženje  

FINA-Regionalni centar Split je ovom sudu dana 10.lipnja 2016. godine podnijela  zahtjev za provedbu skraćenog   stečajnog postupka nad dužnikom BRODOGRADNJA MONACHUS d.o.o. Gornji Muć, Gornji Muć bb,,OIB: 4757470972, a koji zahtjev je podnesen na temelju odredbe čl. 441st.1.  Stečajnog zakona (Narodne novine broj 71/15, dalje SZ).

Kako je kod ovog suda  u međuvremenu  na temelju rješenja  broj St-145/2012 od 31.listopada 2016.godine već otvoren stečajni postupka nad dužnikom  BRODOGRADNJA MONACHUS d.o.o. Gornji Muć, Gornji Muć bb,  time je došlo do negativne procesne pretpostavke-litispedencije iz čl. 213.u vezi sa čl. 12. Zakona o parničnom postupku ( NN 53/91, 91/92, 112/99, 88/01, 117/03, 88/05, 92/07, 84/08, 123/08, 57/11 i 25/13- dalje ZPP),pa je ovaj sud  temelju odredbe čl. 10.u vezi s odredbom čl. 32. SZ-a, prijedlog vjerovnika FINA-Regionalni centar Split  za otvaranje stečajnog postupka nad dužnikom BRODOGRADNJA MONACHUS d.o.o. Gornji Muć, Gornji Muć bb,,OIB: 4757470972, odbacio kao nedopušten.

Ovakvo pravno stajalište  prihvaćeno je i na Općoj sjednici Visokog trgovačkog suda RH od 19. listopada 2008. godine.

Slijedom naprijed navedenog, odlučeno je kao u izreci ovog rješenja. 


U Splitu, 16.siječnja   2017. godine.
S U D A C 

Velimir Vuković 



POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana od dostave rješenja. 


DNA:
-  predlagatelju FINA-Regionalni centar Split, Mažuranićevo šetalište 24b  
-  e-Oglasna ploča – 8 dana
-  u spis

